2015-16 tabled in the Parliament here today by the Union Finance Minister Shri Arun Jaitley states that riding high on the performance of manufacturing sector , industrial sector in India have registered higher growth during 2015-16.
نئی دہلی،26فروری، مرکزی وزیر خزانہ جناب ارون جیٹلی نے آج پارلیمنٹ میں 16-2015 کا اقتصادی جائزہ پیش کیا جس میں کہا گیا ہے کہ سامان بنانے والے شعبے (مینوفیکچرنگ شعبے) اور صنعتی سیکٹر میں بہتری کی وجہ سے بھارت نے 16-2015 کے دوران اعلیٰ شرح ترقی حاصل کی ہے۔ حکومت کے ذریعے صنعتی سیکٹر میں فروغ کی خاطر کئے گئے پالیسی اقدامات کے نتیجے میں ایف ڈی آئی کی آمد میں اضافہ ہوا ہے اور بنیادی ڈھانچے کے سیکٹر کی کارکردگی بہتر ہوئی ہے۔ میک ان انڈیا، بزنس میں آسانی، اسٹارٹ اپ انڈیا، ڈیجیٹل انڈیا اور اسمارٹ سیٹیز جیسے تاریخی اقدامات سے صنعتی سیکٹر کو مزید تقویت ملے گی اور امید ہے کہ یہ شعبہ ملک کی اقتصادی ترقی میں کلیدی کردار ادا کرے گا۔ سروے کے مطابق 16-2015 میں عالمی سطح پر اقتصادی صورت حال میں گراوٹ آئی ہے اور کئی بڑ ی معیشتوں میں سست روی کے آثار نظر آنے لگے ہیں۔ لیکن اس پس منظر کے باوجود بھارتی معیشت 7 فیصد سے زیادہ کی شرح ترقی کے ساتھ سب سے تیز تر ترقی کرنے والی معیشتوں میں سے ایک بن کر ابھری ہے۔ 16-2015 کی نیشنل انکم کے پیشگی تخمینے سے ظاہر ہوتا ہے کہ صنعتی سیکٹر میں اندازے کے مطابق 7.3 فیصد کا اضافہ ہوا ہے اور مینوفیکچرنگ کے سیکٹر میں 9.5 فیصد کا اضافہ ہورہاہے۔ صنعتی کارکردی: آئی آئی ٹی کے مطابق صنعتی سیکٹر نے، جس میں کانکنی ، مینوفیکچرنگ اور بجلی شامل ہے، اپریل سے دسمبر 16-2015 کے درمیان 3.1 فیصد کی شرح ترقی حاصل ہوئی ہے جبکہ 15-2014 میں اسی مدت کے دوران شرح ترقی 2.6 فیصد تھی ۔اقتصادی جائزے میں کہا گیا ہے کہ اپریل تا دسمبر 16-2015 کانکنی کے شعبے میں 2.3، مینوفیکچرنگ میں 3.1 اور بجلی کے شعبے میں 4.5 فیصد کا اضافہ درج کیا گیا ہے۔ ایم ایس ایم ای سیکٹر: بہت چھوٹی، چھوٹی اور اوسط درجے کی صنعتوں کے سیکٹر میں پورے ملک میں 3.6 کروڑ سے زیادہ یونٹ ہیں جو 8.05 کروڑ لوگوں کو روزگار دیتے ہیں۔ ایم ایس ایم ای سیکٹر ملک کی مجموعی گھریلو پیداوار (جی ڈی پی) میں 37.5 تک تعاون فراہم کرتا ہے۔ اس سیکٹر کی اہمیت کو دیکھتے ہوئے حکومت نے ایم ایس ایم ای کیلئے تجارت میں آسانی کو فروغ دینے کی اسکیم ادیوگ ادھار میمورنڈم (یو اے ایم) شروع کی ہے اور صنعتوں کیلئے ایمپلائمنٹ ایکسچینج کے علاوہ نئی کمپنیوں کیلئے اے ایس پی آئی آر پی کو فروغ دیا ہے۔ براہ راست بیرونہ سرمایہ کاری(ایف ڈی آئی): ایف ڈی آئی کو اقتصادی ترقی کا اہم معاون سمجھتے ہوئے اقتصادی سروے میں کہا گیا ہے کہ حکومت نے ایف ڈی آئی پالیسی کو آسان بنانے اور اس میں نرمی کرنے کے بہت سے اقدامات کئے ہیں تاکہ ملک میں ایف ڈی آئی کی آمد میں اضافہ ہوسکے۔ سروے میں اس بات کو اجاگر کیا گیا ہے کہ ان اقدامات کی وجہ بھارت میں ایف ڈی آئی میں قابل قدر اضافہ ہوا۔ اپریل سے نومبر 2015 کے دوران ملک میں ایف ڈی آئی کی آمد 34.8 ارب امریکی ڈالر رہی جبکہ اپریل تا نومبر 2014 کے درمیان ایف ڈی آئی آمد 27.7 ارب امریکی ڈالر تھی۔ اپریل تا نومبر 2014 کے مقابلے اپریل تا نومبر 2015 کے درمیان شیئر بازار میں ایف ڈی آئی آمد میں 31 فیصد کا اضافہ درج کیا گیا۔ بجلی کے سیکٹر کی کارکردگی: اقتصادی جائزے میں کہا گیا ہے کہ بھارتی معیشت کی بجلی کی بڑھتی ہوئی ضرورت کے پیش نظر حکومت نے ملک میں بلا رکاوٹ بجلی کی سپلائی فراہم کرنے کیلئے ایک وسیع پروگرام شروع کیا ہے۔ بجلی کی پیداوار بڑھانے، بجلی کی ترسیل اور تقسیم کو مستحکم بنانے اور صارفین کیلئے بجلی کے میٹر وغیرہ کو بہتر بنانے کیلئے بہت سے اقدامات کئے گئے ہیں۔ سروے میں کہا گیا ہے کہ 16-2015 کیلئے مقرر 20037.1 میگاواٹ کے اضافی بجلی کے ہدف میں 31 دسمبر 2015 تک 11226 میگاواٹ بجلی کی پیداوار میں اضافہ حاصل کیا گیا ہے۔ بجلی کی تقسیم کاری کیلئے بھی سروے میں کئی پالیسی اقدامات کا ذکر کیا گیا ہے جس میں ادے، ڈی ڈی یو جی جے وائی،آئی پی ڈی ایس، ڈی ای ایل پی، نیشنل ٹرف پالیسی 2016 اور نیشنل اسمارٹ گرڈ مشن شامل ہیں۔ کوئلے کے سیکٹر کی کارکردگی: اقتصادی جائزے میں کہا گیا ہے کہ بھارت میں خام کوئلے کی یپداوار میں اپریل تا دسمبر 2015 میں پچھلے سال اسی عرصے کے مقابلے 4.7 فیصد کا اضافہ ہوا ہے۔ یہ پیداوار 477.48 ملین ٹن رہی۔ جبکہ 16-2015 کیلئے 700 ملین ٹن کا ہدف مقرر کیا گیا تھا۔ حکومت نے کوئلے کی کانوں سے متعلق قانون 2015 کو نافذ کرنے کیلئے کئی اقدامات کئے ہیں تاکہ 204 کوئلہ بلاکوں کو پھر سے مختص کیا جاسکے۔ ان بلاکوں کا الاٹمنٹ سپریم کورٹ نے منسوخ کردیا تھا۔ مرکزی حکومت نے اس قانون کے تحت 31 کوئلہ کانوں کی نیلامی کی ہے اور 32 کوئلہ بلاک مرکزی، ریاستوں حکومتوں کی کمپنیوں کو مختص کیا گیا ہے۔ پیٹرولیم سیکٹر: اقتصادی جائزے میں کہا گیا ہے کہ این ای ایل پی کے تحت تیل کی پیداوار کیلئے پالیسی میں بہتری آئی ہے اور یونیفارم لائسنسنگ اور اوپن ایکریج پالیسی وغیرہ کو بہتر بنایا گیا ہے۔ نئی اورقابل تجدید توانائی کا شعبہ: اس سروے میں کہا گیا ہے کہ بھارت صاف اور قابل تجدید توانائی کی پیداوار میں رفتہ رفتہ میگاواٹ سے گیگا واٹ کی جانب بڑھ رہا ہے۔ حکومت نے 2022 تک قابل تجدید توانائی کی پیداوار بڑھاکر 1.75 گیگاواٹ تک کرنے کا ہدف مقرر کیا ہے۔ (Release ID :136863)